ສປຊ ວິຕົກ ກ່ຽວກັບ ການສູ້ລົບ ໃນຊີເຣຍ ທີ່ແກ່ຍາວ ເລື້ອຍມາ (ສະໄລດ໌)
ສປຊ ກ່າວໃນລາຍງານສະບັບນຶ່ງວ່າ ການສູ້ລົບກັນໃນຊີເຣຍ ໄດ້ສ້າງຄວາມເສຍຫາຍພັງພິນາດ ທີ່ບໍ່ສາມາດວັດແທກໄດ້ ພ້ອມກັບຄວາມເດືອດຮ້ອນແສນສາຫັດ ຕໍ່ພົນລະເຮືອນຊີເຣຍ.
ອົງການສະຫະປະຊາຊາດກໍາລັງເນັ້ນຢໍ້າເຖິງຈໍານວນພົນລະ ເຮືອນທີ່ເສຍ ຊີວິດໃນເຫດການຂໍ້ຂັດແຍ້ງກັນໃນຊີເຣຍທີ່ຍືດ ເຍື້ອມາໄດ້ເກືອບສອງປີ ແລ້ວນັ້ນ ຜູ້ສືບສວນສອບສວນດ້ານສິດທິມະນຸດ ຂອງອົງການສະຫະປະ ຊາຊາດ ກ່າວໃນລາຍງານໃໝ່ສະບັບນຶ່ງ ທີ່ອອກເມື່ອວັນພະຫັດ ມື້ນີ້ວ່າ ການສູ້ລົບກັນໃນຊີເຣຍ ແມ່ນໄດ້ສ້າງຄວາມເສຍຫາຍພັງ ພິນາດທີ່ບໍ່ສາມາດວັດແທກ ໄດ້ ພ້ອມກັບຄວາມເດືອດຮ້ອນ ແສນສາຫັດ ຕໍ່ພົນລະເຮືອນຊາວຊີເຣຍ ແລະວ່າສະຖານະການ ດ້ານມະນຸດສະທໍາແມ່ນໄດ້ຊຸດໂຊມລົງຢ່າງວ່ອງໄວ ນັບຕັ້ງແຕ່ ທ້າຍເດືອນກັນຍາເປັນຕົ້ນມາ ລາຍງານສະບັບດັ່ງກ່າວເວົ້າອີກວ່າ ການລະເມີດສິດທິມະນຸດຍັງດຳເນີນສືບຕໍ່ໄປຢ່າງບໍ່ລົດລະ ລາຍງານໃຫ້ຂໍ້ສັງເກດດ້ວຍວ່າ ເຫດຄວາມຮຸນແຮງເພີ່ມຂຶ້ນຢ່າງໄວຢູ່ໃນ ຫົວເມືອງໃຫຍ່ຕ່າງໆ ໂດຍສະເພາະໃນນະຄອນຫຼວງ Damascus ແລະ ເມືອງ Aleppo ພ້ອມທັງການໂຈມຕີທີ່ເພີ້ມທະວີຂຶ້ນເພື່ອທໍາລາຍສະຖານທີ່ທາງວັດທະນະທໍາຫຼາຍແຫ່ງ